Viborger Samler, 1835-04-21
Frankrig. Det americanske Skadesløsholdelsespørgsmaal har endnu ikke gjort synderlige Fremskridt. Hr. Bignon viste, at Vigtigheden af General Jacksons Budskab ikke havde lidt stort Afbræk ved den americanske Kongresses Beslutninger, da begge Huse udtrykkeligen havde erklæret, at man slet ikke maatte afvige fra Skadesløsholdelsestractaten. Endnu meere krænkende for Frankrigs Ære end hiin Procedure fandt han Hr. Livingstons Brevvexling med de forenede Staters Regjering at være, da denne tydeligen erklærede, at Hr. Livingsion havde lovet sig de bedste Virkninger af at indjage den franske Regjering, og især Kammeret, Frygt. Under saadanne Omstændigheder kunde selv Fordringens mulige Retfærdighed ikke give nogen tilstrækkelig Grund til at udrede den; thi den, der udsatte sig for, kun af Frygt at tilfredsstille en i sig selv retfærdig Fordring, vanærede sig derved i desto høiere Grad. Heller ikke havde det med Fordringens Rigtighed den Beskaffenhed, som det ministerielle Parti vilde bringe Kammeret til at troe. Man behøvede kun at tilbagekalde i Erindringen de Lykønskninger, som den nordamericanske Gesandt, Hr. Naves, aflagde sig selv og sin Regjering over de høist fordeelagtige Stipulationer i hiin Tractat. Han havde ligefrem erkæret, at America havde erholdt omtrent 10 Millioner mere, end det torde haabe, og end det, nøie taget, havde Ret til at fordre. Endnu forelæste han en Skrivelse fra Hr. Livingston til Hr. de Rigni, hvori følgende Sted forekom: "Hvis den franske Regjering strax efter Kamrenes Sammenkaldelse i Juli 1834 igjen havde forelagt dem Tractaten, saa vilde formodentligen Kammerets Contenance og selv paa en vis Maade Nationalcongressen have maattet vige for en saadan Situation." "Jeg veed ikke – raabte Taleren enten jeg meest skal undre mig over den americanske Minister, der vilde skrive et saadant Brev, eller den franske, der vilde modtage det." Tilsidst androg han paa, at der skulde aabnes Finantsministeren en Credit af 12 Millioner, for at han kunde træffe en Overeenskomst med Regjeringen om de americanske Staters Fordringer. Da den americanske Regjering lægger større Vægt paa dette Anliggende forSkadesløsholdelses-Principets end for Summens Skyld, saa torde man vente, at det vilde lykkes, at tilfredsstille den med 12 Millioner. – Jfølge en Skrivelse fra Havre af 11te d. M. var den ameritanske Fregat "Constitutionen" ankommen dertil, for at afhente Hr. Livingston, hvis de Deputeredes Kammer skulde nægte Skadesløsholdelsen. Hr. Serrurier var allerede den foregaaende Dag med Paketbaaden fra Newyork indtruffen til Havre. - Advocaternes Anliggende synes at tage en meget allvorlig Vending. en gientagen Forsamling have de besluttet, at det skal blive ved deres tidligere Erklæring, selv om det kgl. Tribunal (a cour noynte) skulde, overeensstemmende med Generalprocureurens Andragende, annullere den. Tillige have de udstædt en Skrivelse til deres Disciplinarraad, for at yttre deres Sorg over, at dettes Batonnier, ifølge Udførelsen af hiin deres Beslutning var bleven underkastet Ubehagelighederne af en Justitsforfølgelse. De haabe imidlertid, at Magistraturen vil anerkjende Retmæssigheden af Advocatstandens Fremgangsmaade og afvise Generalprocureurens Klager. Advocatstanden i Rouen og i Nantes har tiltraadt Erklæringen om den kongelige Ordonnances Lovstridighed. - De om Tilstanden i Algier udbredte foruroligende Efterretninger gjendrives af en officiel Beretning i Le Moniteur, ifølge hvilken General Rapatel efter befaling af Grev d'erlon d. 28de Marts har adsplittet de forsamlede vestlige Stammer ved Floden Chiffa og dræbt dem 60 Mand. Privatbreve stemme i det Væsentlige overeens hermed.